text: Kay Mama llaqtapiqa yachachinakuymi aswanqa llakichiwanchik. PISA (Programa de Evaluación Internacional de Estudiantes) sutiyuq yachaykunamanta tupunakuypim 2002 watapiraq, 41 Mama llaqtakunamanta kay Perú Mama llaqtanchikqa qhipallapiña tarikun. Anti llaqtakunapa hawa llaqtachankunapipas, yunka llaqtachakunapipas mana allin yachachiy chaskiyqa aswan llakikunapaqraqmi. Tukuypas yachachinakuy aswan allin kanantam mañakunchik, chayta aypaspam kikin gradollapi qhipaytapas (sapa pachak wawamanta 9mi kikin gradopi qhipachkan) yachay wasimanta ch'usaytapas (sapa pachak wawamanta 3m yachay wasita saqirparin) chaykunaqa primariapi. Hawa llaqtakunapiqa primer grado yachay wasimanta illayqa yaqa 20man aypan sapa pachak wawamanta, kikin segundo gradopi qhipaytaq 20 kuraq sapa pachak wawakunamanta kachkan.